Ad memoriam tam presentium quam sequentium in presenti cartula annotare satagimus, quandam dominam, sororem scilicet Petri qui Chivrels cognominatur, antequam universe carnis debitum persolveret, pro anima sua dedisse Deo et sancto Marcello martiri ejusdemque ecclesie conventui, quendam curtilum apud villam que vulgali nomine Oratorium nuncupatur. Stephanus autem de Castanedo, quidam miles de Sancto Germano, consanguinitatis propinquitate predicte domine convictus, pro anima ejusdem nec non et antecessorum suorum, hujusmodi donativum adaugere cupiens, exitum cujusdam domus, qui in manso Duranni Pontonarii constat, supramemorate ecclesie sancti Marcelli, omni calumpnia penitus post posita, contulit atque concessit. Notandum autem quod si quis huic dono contradiceret, seu injuriam irrogare vellet, domnus Bonefacius ad omnem interpellationem pro jure responsurum asseveravit. S. Benedicti capellani. S. Uldrici, presbiteri. S. Jairi, presbiteri. Sign. Landrici de Esparvens. S. Letbaldi de Castenedo. S. Petri Marescalli. S. Petri Coci.